A Jahn Ferenc kórház a Facebook-oldalán osztotta meg a szomorú hírt, miszerint alig egy hete adták át az Ady Endre utcai Szakrendelőjük megszépült kertjét ma reggelre azonban az önkormányzat által megvásárolt bokrok közül jó néhánynak csak hűlt helyét találták a sok munkával kialakított kertben.

De, ami még ennél is szomorúbb, és sokat elárul a magyar egészségügyről az az, hogy

az eltűnt bokrokat forrás hiányában sajnos jó ideig nem fogjuk tudni pótolni.

A kórház azt írja, ahhoz hogy új szép, megnyugtató környezet várja a betegeket, közösségi összefogásra van szükség. Érkezett is néhány felajánlás a poszthoz, például van, aki a saját orgonahajtásait ásná ki a rendelő kedvéért.